Akbar Ismatullayev. Akbar Ismatullaev (1991-yil 10-yanvarda tugʻilgan) – oʻzbekistonlik futbolchi, yarim himoyachi sifatida oʻynagan. Futbolchilik faoliyati. Akbar „Paxtakor“ futbol klubi akademiyasi tarbiyalamuvchisi hisoblanadi. Professional shartnomasini 2009-yil „Paxtakor“ jamoasi bilan imzolagan. Poytaxtliklar sharafini 2018-yilgi mavsumgacha himoya qilgan. 2018-yil mavsum boshida Bekobodning „Metallurg“ jamoasi taklifini qabul qilgan va 2 yil davomida bekobodliklar klubida toʻp surdi. 2020-yil Tailandning 7 kara chempioni „Buriram“ klubi bilan shartnoma imzolagan. 2020-yilning 11-sentyabr kuni Ismatulayevda COVID-19 testi ijobiy chiqdi, bu holar esa uni izolyatsiya qilishga majbur qilgan. Keyinchalik, 14-sentyabr kuni COVID-19 dan tuzalib ketgani haqida xabar berilgan. Ismatullayev debyutini 26-sentyabr kuni Suphan Buri klubiga qarshi oʻtkazgan. Ismatulayev klub safida barcha musobaqalarda 12 ta oʻyinda maydonga tushgan, ammo gol ura olmagan. 2021-yil yana Bekobodliklar safiga qaytib kelgan ammo mavsum soʻngida ogʻir jaroxat olgan va mavsum soʻnggini, shuningdek yangi mavsumni boshlangʻich qismini oʻtkazib yuborgan. 2022-yil yangi mavsumda Bekobodliklar bilan shartnomani ikki taraflama bekor qiligan va 2-davradan Toshkentning „Bunyodkor“ klubi bilan shartnoma imzolagan. 2024-yilgi mavsum oldidan Samarqandning „Dinamo“ jamoasi bilan shartnoma imzolagan. Ammo Dinamo jamoasi bilan boʻlgan nizoli vaziyatdan soʻng klubni tark etgan.